«Ծաղկաձորի ստեղծագործական տուն» հյուրանոցային համալիրը Հայաստանի տուրիստական շուկայում ունի ուրույն տեղ` զբոսաշրջիկների բարձրակարգ սպասարկման, հովեկների հանգստի բովանդակալից կազմակերպման, գիտաժողովների ու սեմինար խորհրդակցությունների մասնակիցների ընդունման և համալիր ծառայությունների մատուցման բնագավառում: Հյուրանոցը բաղկացած է երեք համակցված եռահարկ կառույցներից և ռեստորանային մասնաշենքից, որոնք միացման հատվածներում ձևավորում են ընդարձակ սրահներ ու մույթեր: Ննջարանային մասնաշենքերը հյուսիսից և հարավից գոտեվորված են պատշգամբներով` բոլոր սենյակների համար ապահովվելով հարմարավետ լոջաներ: Շինությունը տեղադրված է արևմուտքից արևելք երկայնքով, հարավից հարում է բնական անտառին, իսկ մնացած բոլոր կողմերին կից տարածքները բարեկարգված ու հարդարված են: Այդ տարածքներում գործում են թենիսի կորտը, երեխաների խաղահրապարակը, ինքնատիպ զրուցարանը, ավտոկայանատեղին, բաց լողավազանը և այլն: Տարածքի ճեմուղիները զուգորդվում են ծաղկանոցներով: Ծաղկաձոր քաղաքը, որի կենտրոնական մասում` անտառապատ լեռնալանջին է գտնվում հյուրանոցը, իր բնակլիմայական պայմաններով, պատմամշակույթային արժեքներով, ավանդույթներով համարվում է հանգստի և զբոսաշրջիկության սիրված վայր: Միջազգային կապին միացված բազմաֆունկցիոնալ հեռախոս, որը հնարավորություն կընձեռի ոչ միայն հեռաձայնել աշխարհի ցանկացած անկյուն, փոխանցել զանգերը ցանկացած ուղղությամբ, այլև կծառայի որպես զարթուցիչ, ֆաքս: Բոլոր սենյակներում հասանելի է անլար (WiFi) ինտերնետ կապի հնարավորություն: Հյուրանոցում առկա է 77 սենյակներ: Հյուրերի տրամադրության տակ են նաև հանդիսությունների մեծ և փոքր դահլիճները, ուրույն ձևավորմամբ սրճարանը և դիսկտեկ բար-կարաոկեն: